আবার ভূমিকম্প! কাঁপল কাশ্মীর, দিল্লি সহ একাধিক এলাকা

ওয়েব ডেস্ক: মায়ানমারের বিধ্বংসী ভূমিকম্পের (Myanmar Earthquake) পর ভূতত্ববিদরা জানিয়েছিলেন যে, এর আফটারশক (Aftershock) চলবে আগামী কয়েকমাস। সেই পূর্বাভাস মিলিয়ে ফের কেঁপে উঠল পায়ের তলার মাটি। তবে এবার আর ব্রহ্মদেশ নয়, ভূমিকম্পের জেরে এবার থরথর করে কেঁপে উঠল আফগানিস্তান (Afganistan) ও তাজাকিস্তান সীমান্তবর্তী অঞ্চল। শনিবার দুপুরে সেখানে একটি মাঝারি মাত্রার কম্পন অনুভূত হয়েছে।

EQ of M: 5.8, On: 19/04/2025 12:17:53 IST, Lat: 36.10 N, Long: 71.20 E, Depth: 130 Km, Location: Afghanistan.
For more information Download the BhooKamp App https://t.co/5gCOtjcVGs @DrJitendraSingh @OfficeOfDrJS @Ravi_MoES @Dr_Mishra1966 @ndmaindia pic.twitter.com/Ar2EoIRFLH

— National Center for Seismology (@NCS_Earthquake) April 19, 2025

জানা গিয়েছে, ভারতীয় সময় দুপুর ১২টা ১৭ মিনিটে দুই দেশের সীমান্তবর্তী এলাকায় ভূকম্পন শুরু হয়। ন্যাশনাল সেন্টার ফর সিসমোলজির তথ্য অনুযায়ী, রিখটার স্কেলে কম্পনের মাত্রা ছিল ৫.৮। ভূমিকম্পের উৎসস্থল ছিল ভূপৃষ্ঠ থেকে ৮৬ কিলোমিটার গভীরে। তবে এদিনের কম্পনের প্রভাব কেবল আফগানিস্তান বা তাজাকিস্তানেই সীমাবদ্ধ ছিল না, এদিন ভারতের কাশ্মীর, দিল্লি-সহ উত্তর ভারতের একাধিক এলাকায়ও অনুভূত হয়েছে।

আরও পড়ুন: সুখবর! ৫ বছর পর খুলছে কৈলাস এবং মানস সরোবরের দরজা

সোশ্যাল মিডিয়ায় ছড়িয়ে পড়া একাধিক ভিডিওতে দেখা গিয়েছে, বাড়ির আসবাবপত্র ও সিলিং ফ্যান দুলে উঠছে ভূমিকম্পের অভিঘাতে। আতঙ্কে ঘরবাড়ি ছেড়ে বারিয়ে আসেন মানুষজন। তবে স্বস্তির খবর, এখনও পর্যন্ত এই ভূমিকম্পে কোনও প্রাণহানি বা বড় ধরনের ক্ষয়ক্ষতির খবর পাওয়া যায়নি।

#WATCH | An earthquake of magnitude 5.8 on the Richter scale hit Afghanistan at 12:17 PM (IST), tremors also felt in parts of Jammu and Kashmir

A local in Srinagar says, “…I felt the tremor. I was in the office when my chair shook…” pic.twitter.com/JvEAuoeoTk

— ANI (@ANI) April 19, 2025

উল্লেখ্য, মাত্র কয়েকদিন আগেই, গত বুধবার, আফগানিস্তানে আরও একটি ভূমিকম্প হয়েছিল, যার মাত্রা ছিল ৫.৬। সেই কম্পনের কেন্দ্র পূর্ব বাঘলান থেকে প্রায় ১৬৪ কিমি দূরে ছিল। অন্যদিকে, মার্চ মাসেই বিধ্বংসী ভূমিকম্পে কেঁপে উঠেছিল মায়ানমার। ৭.৭ মাত্রার সেই ভূমিকম্পে ভেঙে পড়ে বহু বহুতল ভবন ও সেতু। প্রাণ হারিয়েছেন অন্তত ৩১০০ মানুষ। এই ভূমিকম্পের প্রভাব পড়েছিল প্রতিবেশী থাইল্যান্ডেও।